open-index/open-wikipedia-markdown huggingface dataset:
Liste over ordførere i Kongsvinger

**Liste over ordførere i Kongsvinger** viser navn, parti og funksjonsperiode for ordførere i Kongsvinger kommune fra etableringen av bykommunen i 1855.

## Se også

* Liste over ordførere i Vinger 1837&ndash;1963
* Liste over ordførere i Brandval 1868&ndash;1963

## Eksterne lenker

* Kongsvinger kommune: Ordførere i Kongsvinger by fra 1855
* Kongsvinger kommune: Ordførere i Kongsvinger kommune fra 1964
Donnchadh Ó Corráin

**Donnchadh Ó Corráin** (født 28. februar 1942, død 25. oktober 2017) var en irsk historiker. Han var professor emeritus i middelalderhistorie ved University College Cork. Han arbeidet i hovedsak med tiden fra kristningen av Irland til og med tidlig middelalder, og gav ut bøker om vikingtiden, Irland før normannerne og opphavet til navn i det irske språket. Han var redaktør for tidsskriftet *[[Peritia]]* og direktør for CELT-prosjektet ved Universitetet i Cork.

## Utgivelser i utvalg
Blant Ó Corráins utgivelser finnes:
**Ireland before the Normans* (Dublin 1972) 
**Celtic Ireland* (Dublin 1981)
**Sages, saints and storytellers: Celtic studies in honour of James Carney* (Maynooth 1989)
**James Hogan: revolutionary, historian, and political scientist* (Dublin 2000)

## Referanser
Ine

**Ine** er et kvinnenavn med flere opprinnelser og betydninger. Navnet er mest brukt i Norge, men er relativt sjeldent. En navnebærer er den norske politikeren Ine Marie Eriksen Søreide.

## Etymologi
*Ine* kan være:
* en kortform av navn som slutter på -*ine*, som *[[Martine]]*, *[[Caroline]]*, *[[Sabine]]* eller *[[Kristine]]* / *[[Christine]]*.
* en kortform av *[[Ines]]*, en spansk form av *[[Agnes]]*, som betyr «ren».

Merk at ordet *ine* betyr «risplante» og «4» på japansk, «ung jente» på tagalog, «jeg» på chichewa og tumbuka, «fredag» på tyrkisk, «min søster» på abau, «jaguar» på itene og «vann» på paunaka og aka‑kede. I tillegg er ine også ISO 639‑2/‑5-koden for språkfamilien indo‑europeisk.

## Utbredelse
Navnet *Ine* var vanlig i Norge i 1990- og 2000-årene og hadde en popularitetstopp med 0,3 % i 2001.

*Ine* er i dag et relativt sjeldent navn som er mest brukt i Norge.

|}

## Kjente personer med navnet

Personene i listen er ordnet kronologisk etter fødselsår.
* Kusumoto Ine (1827–1903), japansk lege
* Ine Barlie (født 1965), norsk bryter
* Ine Sinthya (født 1971), indonesisk sanger
* Ine Jansen (født 1973), norsk skuespiller
* Ine Eriksen Søreide (født 1976), norsk politiker
* Sha Ine Febriyanti (født 1976), indonesisk skuespiller
* Ine Wannijn (født 1982), belgisk syklist
* Ine Marie Wilmann (født 1985), norsk skuespiller

## Referanser


## Eksterne lenker
*
William Hartman Woodin

**William Hartman Woodin** (født 27. mai 1868 i Berwick i Pennsylvania, død 3. mai 1934 i New York) var en amerikansk forretningsmann og republikansk politiker, kjent som USAs 51. finansminister under president Franklin D. Roosevelt i perioden mellom 5. mars 1933 og 31. desember 1933.

Han ble uteksaminert fra School of Mines ved Columbia University i 1890 og innledet sin karriere ved farens selskap, Jackson & Woodin Manufacturing Company, hvor han med årene avanserte til å bli administrerende direktør. Da selskapet så ble kjøpt opp av jernbaneselskapet American Car and Foundry Company ble Woodin visedirektør for sistnevnte.

Woodin var republikaner, men bidro med betydelige summer til den demokratiske presidentkandidaten Franklin D. Roosevelt under presidentvalgkampanjen i 1932. Etter at Roosevelt ble valgt som president ble Woodin utnevnt til finansminister, men på grunn av sviktende helse ble han tvunget til å avgå allerede i slutten av året.

## Referanser


## Eksterne lenker
* 
* Treas.gov – William H. Woodin (1933) – Biografien til Woodin hos U.S. Department of the Treasury.
Grå kjerrmåler

**Grå kjerrmåler** (*Hydrelia sylvata*) er en sommerfugl i gruppen av de egentlige målere (Geometridae). Den er funnet på Østlandet og Sørlandet i Norge, dessuten i indre Hordaland.

## Utseende
En liten til middelsstor (vingespenn 20 – 22 mm), slank, lysgrå måler. Oversiden har gjerne en litt silkeaktig glans. Som en del beslektede arter sitter den i hvilestilling med forvingene spredt ut til siden slik at bakvingene også er synlige. **Forvingen** er gråhvit (hvit med spredte, grå skjell) med to mer eller mindre tydelige, mer eller mindre brunlige tverrbånd. Utenfor det ytterste båndet er det vanligvis en smal, bølgete, mørk tverrstrek. Begge vingepar har en rad av korte, mørke streker langs ytterkantene. **Bakvingen** har ett brunt tverrbånd og en smal, mørk tverrstrek. Larven er mest blekgrønn på undersiden, rødlilla på ryggen.

## Levevis
Arten finnes i fuktig løvskog, men også på tørrere steder. Larvene lever først og fremst på or (*Alnus* spp.) og pile-arter (*[[Salix]]* spp.), men kan også gå på bjørk (*Betula* spp.) og edelkastanje (*Castanea sativa*). Det kan se ut som at arten nyter godt av styving av trær som gir mange nye skudd. De voksne målerne flyr i juni – august. Arten er ikke vanlig og er regnet som truet i Storbritannia (http://www.butterfly-conservation.org/uploads/waved_carpet.pdf).

## Utbredelse
Arten finnes i hele Europa og i Nord-Asia. I Norge er den funnet langs kysten vestover til Vest-Agder og dessuten i Hordaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Hydrelia sylvata''
* Butterfly Conservation, Faktaark for ''Hydrelia sylvata'', Storbritannia
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Pokémon Ranger: Shadows of Almia

er et rollespill utviklet av HAL Laboratory for spillkonsollen Nintendo DS.

Spillet ble offentliggjort i januar 2008-utgaven av *[[CoroCoro]]* og ble gitt ut 20. mars 2008 i Japan. Det ble annonsert på E3 2008 at spillet ville bli gitt ut i USA med tittelen *Shadows of Almia* den 10. november 2008 og i Europa 21. november 2008.

## Handling
Historien finner sted i en ny region, kalt Almia som ligger langt fra alle de andre regionene man kjenner fra tidligere Pokemon-spill. Almia har et veldig variert landskap, alt fra den varme Haruba-ørkenen til den kjølige Hia-dalen. Spillet begynner ved Ranger School, hvor spilleren skal være student etter å ha fanget en Pikachu. Spilleren blir raskt venner med to av klassekameratene: Rhythmi og Keith. Både spilleren og Keith viser et sterkt potensial som Rangere. Etter uteksaminering fra Ranger School blir spilleren igjen i Almia, samtidig som Keith og Rhythmi reiser til Fiore. Spillerens familie flytter til en nærliggende by, kjent som Chicole Village, og spilleren bor hos dem.

I løpet av denne tiden dukker det opp en ond gruppe i Almia kjent som Team Dim Sun. De bruker maskiner kalt Miniremos og Gigaremos for å kontrollere Pokémon til deres eget bruk. Spilleren blir en Area Ranger, og forsøker å hjelpe innbyggerne i Vientown. Spilleren mottar sitt aller første store oppdrag kort tid senere: Å undersøke en hule i nærheten. I denne hulen blir en rekke Pokémon som befinner seg under tankekontroll oppdaget og reddet, og det viser seg at de ble kontrollert av en Gigaremo-enhet. Spillerens neste store oppdrag blir å finne igjen lederen for Area Rangers-Barlow, som sist ble sett på vei for å undersøke forstyrrelser på den vulkanske øya Boyleland.

Etter å ha utforsket Boyle Volcano, fanger spilleren to av Team Dim Suns vakter, som forteller at Barlow befinner seg på deres store skip som brukes til å transportere Pokémon. Spilleren finner igjen Barlow, og sammen konfronterer de lederen - Mr. Kincaid - som også var leder for Dim Sun. Men Mr. Kincaid flykter. Barlow styrer deretter skipet inn ved verftet til Ranger Academy, hvor oppdraget deres blir erklært som en suksess. Spilleren blir forfremmet til Top Ranger, og neste oppdrag blir å hjelpe Sven - en annen Top Ranger. De skal undersøke gruve-drift arrangert av Dim Sun i Chroma-ruinene. De oppdager at Dim Sun leter etter mørke krystaller for å drive Gigaremo og Miniremo-enhetene deres. De oppdager blant annet en dagbok skrevet av den nå avdøde Brighton Hall, den forrige presidenten av Altru Inc som forsøker å lete etter nye energikilder.

## Eksterne lenker
*
Hierofani

**Hierofani** kommer fra gresk og betyr «tilsynekomst av noe hellig». Begrepet hierofani er brukt i religionsvitenskap og sikter til åpenbaring av noe hellig, og handler derfor om å observere noe guddommelig. Begrepet ble brukt av religionshistorikeren Mircea Eliade som term for teofani («tilsynekomst av en gud»).

Et eksempel på hierofani er Bibelens fortellinger om da jødene forlot Egypt hvor det hevdes at Moses fremkalte gresshoppesvermer, froskeinvasjon, solformørkelse, omdannet elver til blod og tilkalte en pest. (2.Mos.7-12)

Hierofani kan også være tilknyttet ofring, da man får en følelse av guddommelighet under ofringen.

## Følger av hierofani
Målet av hierofani fra et religiøst perspektiv er å fremme regler, levesett og etikk. Et eksempel kan vi finne i Israels gud som gjennom flere hierofanier gir folket en konklusjon av: «Hvis Israels folk overholdt den pakt eller avtale de hadde gjort med Gud, så skulle det gå dem svært bra. Hvis de imidlertid ikke holdt avtalen skulle det gå dem svært ille.» Dette kan vi frem til i dag se preger det Israelske folks hverdag.

## Kristendommen
Kristendommen fører hierofani inn på et nytt og mer positivt nivå. Jesus Kristus blir i seg selv ansett som noe skapt av det guddommelige, og gjør mennesket i seg selv hellig. En annen side er at man også får det endelige og avsluttende offeret, som er Kristus død.

Kristus gjør mennesket guddommelig gjennom idealiseringen av fattigdomsidealet og lidelsen, til tross for splittelsen om Jesus var en velgjører eller en dommer.

### Etter Jesus død
På pinsedagen kommer den hellige ånd til verden, og helliggjør disiplene. Dette gjør så disiplene blant annet kan tale i tunger og å ha helbredende kraft. Noe som vil endre deres status radikalt, til hellige menn med nærhet til Jesus. Altså vil disiplene i seg selv utøve indirekte-hierofani.

### Reformasjonen
Etter reformasjonen kommer et behov for en hellighetsfølelse. Da klostervesenet blir innført tar det over som en ny hierofanisk kultur. Som man gjennom bønn, nøysomhet og godhet åpenbarer man det hellige. Dersom man oppnår godhet på et spesielt høyt nivå kan man få helgenstatus.

## Referanser
 
;Andre referanser
* Mircea Eliade:
** *Cosmos and History: The Myth of the Eternal Return*. New York: Harper Torchbooks, 1959.
** *Myth and Reality*. Trans. Willard R. Trask. New York: Harper & Row, 1963.
** *Patterns in Comparative Religion*. New York: Sheed & Ward, 1958.
** *Shamanism: Archaic Techniques of Ecstasy*. Princeton: Princeton University Press, 1972.
Liste over ordførere i Vinger

**Liste over ordførere i Vinger** viser navn, parti og funksjonsperiode for ordførere i Vinger fra innføringen av formannskapslovene i 1837 til etableringen av storkommunen Kongsvinger i 1964.

## Se også

* Liste over ordførere i Kongsvinger 1855&ndash;
* Liste over ordførere i Brandval 1868&ndash;1963

## Eksterne lenker

* Kongsvinger kommune: Ordførere i Vinger 1837
* Samfunnsveven Norsk samfunnsvitenskapelig datatjeneste
José Napoleón Duarte

**José Napoleón Duarte** (født 23. november 1925, død 24. februar 1990), var en salvadoransk politiker. Han var president i El Salvador fra 1. juni 1984 til 1. juni 1989. Duarte hadde også en karriere bak seg som både borgermester i San Salvador og senere som en leder i *Junta Revolucionaria de Gobierno*, før han ble president. 

## Referanser
Philip Neame

**Philip Neame** (født 12. desember 1888, død 28. april 1978) var en britisk skytter som konkurrerte under Sommer-OL 1924 i Paris.

Neame ble olympisk mester i skyting under OL 1924 i Paris. Han var med på det britiske laget som vant lagskytingen *100 meter løpende hjort, dobbeltskudd*. De vant med 263 poeng, en poeng mer enn sølvmedaljevvinnerne fra Norge. Det var 25 deltakere fra sju nasjoner som deltok i konkurransen som ble avviklet 3. juli 1924 på skytearenaen i Versailles. Det var fire deltakere på hvert lag og de skjøt 10 x 2 skudd hver og høyeste score for hver enkelt skytter var 100, altså 400 for et lag. Deltakerne på det britiske laget var Neame, Cyril Mackworth-Praed, Herbert Perry og Allen Whitty.

Neame ble tildelt Victoriakorset, den høyeste utmerkelsen for tapperhet for britiske soldater, for sin innsats under første verdenskrig.

## OL-medaljer
* 1924  Paris &ndash;  Sølv i skyting, 100 meter løpende hjort, dobbeltskudd  Storbritannia

## Referanser


## Eksterne lenker
*
Robin Reed

**Robin Reed** (født 20. oktober 1899 i Arkansas, død 20. desember 1978) var en amerikansk bryter som deltok i de olympiske leker 1924 i  Paris.

Reed ble olympisk mester i bryting under OL 1924 i Paris. Han vant den nest letteste vektklassen, fjærvekt opp til 61,0 kg, i fristil. I finalen vant han over sin landsmann Chester Newton.

## OL-medaljer
* 1924  Paris -  **Gull** i bryting, fjærvekt fristil  USA

## Referanser


## Eksterne lenker
*
Gøtu kommuna

**Gøtu kommuna** var en kommune på Færøyene. Den omfattet bygdene Norðragøta (eller Gøta), Syðrugøta, Gøtugjógv og Gøtueiði på Eysturoy.

Ved innføringen av det kommunale selvstyret på Færøyene ble Gøtu sókn en del av Eysturoyar prestagjalds kommuna. Nes og Gøta ble utskilt som en egen kommune i 1896, og i 1912 ble denne delt i to etter sognegrensene, Nes og Gøta.

Den 1. januar 2009 ble Gøta med 1&nbsp;085 innbyggere og Leirvík med 876 innbyggere slått sammen til Eysturkommuna.

## Referanser
Russell Vis

**Russell Vis** (født 22. juni 1900, død 1. april 1990) var en amerikansk bryter som deltok i de olympiske leker 1924 i  Paris.

Vis ble olympisk mester i bryting i OL 1924 i Paris. Han vant den tredje letteste vektklassen, lettvekt opp til 66,0 kg, i fristil. I finalen beseiret han Volmar Wikström fra Finland.

## OL-medaljer
* 1924  Paris -  **Gull** i bryting, lettvekt fristil  USA

## Eksterne lenker
*
Húsavíkar kommuna

**Húsavíkar kommuna** er en kommune på Færøyene. Den omfatter stedene Húsavík, Skarvanes og Dalur på den sørligste delen av Sandoy. Kommunen ble utskilt fra Sands kommuna i 1928. 1. januar 2009 hadde Húsavíkar kommuna 125 innbyggere, mot 201 i 1960.

## Politikk
### Kommunevalget 2008

## Referanser
Hermann Gehri

**Hermann Gehri** (1899–1979) var en sveitsisk bryter som deltok i de olympiske leker 1924 i  Paris.

Gehri ble olympisk mester i bryting under OL 1924 i Paris. Han vant den fjerde letteste vektklassen, weltervekt opp til 72,0 kg, i fristil. Det var sju vektklasser i fristil og seks i den gresk-romerske stilen. I finalen beseiret han Eino Leino fra Finland.

## OL-medaljer
* 1924  Paris -  **Gull** i bryting, fristil weltervekt  Sveits

## Referanser


## Eksterne lenker
*
John Franklin Spellman

**John Spellman** (født 14. juni 1899, død 1. august 1966) var en amerikansk bryter som deltok i de olympiske leker 1924 i  Paris.

Spellman ble olympisk mester i bryting under OL 1924 i Paris. Han vant den nest tyngste vektklassen, lett tungvekt opp til 87,0 kg, i fristil. Det var sju vektklasser i fristil og seks i den gresk-romerske stilen. I finalen beseiret han Rudolf Svensson fra Sverige.

## OL-medaljer
* 1924  Paris -  **Gull** i bryting, lett tungvekt fristil  USA

## Eksterne lenker
*
Fjellhemlokk

**Fjellhemlokk** (vitenskapelig navn *Tsuga mertensiana*) er en art av bartrær innenfor hemlokkslekten i furufamilien. Den er en av fire arter som vokser i Nord-Amerika. I USA kalles den *Mountain Hemlock*

Trærne er middelsstore, gjerne 20-40 meter høye, sjelden inntil 59 meter. Den har smalt konisk eller uregelmessig trekrone og grå, skjellaktig tynn og lett oppløselig bark. Stammen er oftest ugrenet, men kan også være delt i noen hovedgrener. Diameteren på stammen kan nå 2 meter.

Nålene er inntil 2,5&nbsp;cm lange, og både oversiden og  undersiden av bladene har spalteåpninger i smale hvit-aktige bånd. Nålene står til alle kanter på kvistene. Treet kjennes ellers på at konglene er større enn hos noen annen hemlokkart, opp til 8&nbsp;cm lange og avlange.

Det er to underarter av arten:
* *Nordlig fjellhemlokk* (*Tsuga mertensiana ssp. mertensiana*) – mindre kongler med 50-80 skjell, bare Oregon og nordover
* *California-fjellhemlokk* (*Tsuga mertensiana ssp. grandicona*) – store kongler med 40-60 skjell, bare fra Oregon og sørover

Arten overlapper, men vokser høyere enn Vestamerikansk hemlokk *(Tsuga heterophylla)*, vanligvis på 1500-3500 moh., bare i nord i Alaska og nordlige Canada finner vi den på ca. 1000 moh. Arten vokser helst på vestsiden av fjellene, ofte mindre enn 100&nbsp;km fra Stillehavet. Den går sør til California, og skillet mellom de to underartene går ved Oregon.

I Norge er arten ganske sjelden, og alltid spredd gjennom planting eller spredning fra hager. Den er også plantet ut i det øvrige Norden samt i det nordligste Storbritannia.

## Referanser




## Litteratur
* 
* 
* 

## Eksterne lenker
*
Dyreassistert terapi

**Dyreassistert terapi** (**DAT**) er en type terapi der dyr deltar som del av behandlingen. DAT foregår som et hjelpemiddel i en større terapi med det formål å forbedre fysiske, sosiale, emosjonelle eller kognitive ferdigheter hos pasienten. DAT bidrar også til læring og motivasjon for deltakerne. 

Et forsøk i Norge fant at mennesker med psykiske lidelser hadde utbytte av å jobbe med husdyr i landbruket. Ifølge forskeren som utførte undersøkelsen, ga slikt arbeid bedret selvfølelse, tro på egen mestring og redusert angst. Dette supplerer undersøkelser som viser at kjæledyr har gunstig psykisk innvirkning. 

DAT har imidlertid også møtt kritikk. Spesifikt har forskere ved det privatdrevne Emory University i Georgia, USA, kritisert tidligere undersøkelser som er gjort av terapi med delfiner. Forskerne fant at undersøkelsene var feilaktig utført og at det ikke kunne føres bevis for noen langvarig effekt av delfinterapi.

Norsk organisasjon for dyreassistert terapi (NODAT) er en ideell humanitær organisasjon som har som formål å legge til rette for dyreassistert terapi i Norge. NODAT er den første organisasjonen for DAT i Norge. Organisasjonen har som mål å få dette tilbudet ut til flest mulig i Norge og tilbyr derfor omfattende kursing til frivillige, som finansieres av offentlige og private bidrag. 

Norges miljø- og biovitenskapelige universitet (NMBU) tilbyr (per 2023) teorikurs i dyreassistert terapi. Dette gjøres i samarbeid med en privat bedrift, Dyrebar Omsorg AS.

## Referanser
Guglielmo Embriaco

**Guglielmo Embriaco** (født ca. 1040) var en genovesisk handelsmann og militærleder som hjalp korsfarerstatene i etterspillet av første korstog.

Embriaco ble antagelig født sent i 1030-årene, men ble ikke berømt før han og hans bror, Primo di Castello gikk i land ved Jaffa i juni 1099 med en skvadron galeier. Ifølge *Annales* til Caffaro di Rustico hadde han to skip, Raimond av Aguilers hevder det var seks eller ni. Ekspedisjonen var et privat foretak. Han og Primo marsjerte til å begynne med sørover mot Ashkelon, men en fatimidisk hær fra Egypt tvang dem til å marsjere inn i landet mot beleiringen av Jerusalem som pågikk. Tømmeret fra deres demonterte skip ble konvertert til beleiringstårn som var avgjørende i erobringen av byen den 15. juli. 

Embriaco hjalp til i erobringen av Jaffe, og med 200-300 menn ved slaget ved Ashkelon den 12. august, hvor han ledet en marineavdeling til sjøs. Embriaco og hans bror dro tilbake til Genova med brev fra Godfred av Bouillon og Daimbert av Pisa, henholdsvis beskytteren av den hellige grav og den latinske patriark i Jerusalem, som beskrev korstogets suksess og det påtrengende behovet for forsterkninger. De ankom i Genova 24. desember. Embriaco fikk tittelen *consul exercitus Ianuensium* («konsul av den genovesiske hær») fra Compagna og ble sendt tilbake med en flåte på 26 eller 27 galeier, fire eller seks lasteskip og tre til fire tusen menn. Han la til land med den nye pavelige legaten, kardinal-biskopen av Ostia, om bord den 1. august 1100.

Da han kom frem til det hellige land, møtte han kong Baldwin I i Laodikea, og sammen planla de et felttog for den neste våren. Han overvintret i Laodikea og utkjempet mange trefninger med sarasenerne- Han dro fra Laodikea i mars 1101, unngikk en stor egyptisk flåte nær Haifa og gikk i land ved Jaffa ved påsketider. Han fulgte Baldwin derfra til Jerusalem for å feire påske og besøke elva Jordan. Genoveserne ble lovet en tredjedel av byttet i felttoget, og de dro mot Arsuf som falt etter tre dager den 9. mai. Caesarea holdt ut til 17. mai. Tusen arabiske handelsmenn som ble tatt til fange i moskéen betalte løsepenger til genoveserne.

Embriaco dro tilbake til Genova i juli etter å ha inngått en avtale med Tancred. Han møtte en bysantinsk flåte ved De joniske øyer og gikk i land ved Korfo for å sende utsendinger til Konstantinopel. Han kom hjem til Genova i triumf i oktober. 
 
I februar 1102 ble han valgt til konsul, men det er det siste nedtegnede sporet etter ham.

## Litteratur
* Airaldi, Gabriella. *Blu come il mare: Guglielmo e la saga degli Embriaci*, red Fratelli Frilli, Genova: 2006, ISBN 88 7563 174 3.
Antonio Urdinarán

**Antonio Urdinarán** (født 10. oktober 1898 i Montevideo, død 8. juni 1961) var en uruguayansk fotballspiller som deltok i de olympiske leker 1924 i Paris.

Urdinarán ble olympisk mester i fotball under OL 1924 i Paris. Han har også vunnet Copa América tre ganger, 1916, 1917 og 1920. Urdinarán spilte 17 kamper for Uruguays landslag i perioden 1916 til 1923 og scoret 2 mål.

## OL-medaljer
* 1924  Paris -  **Gull** i fotball  Uruguay

## Eksterne lenker
* 
* rsssf: Uruguay record international players
Mongollerk

**Mongollerk** (*Larix gmelinii*, synonymer *Larix dahurica*, *Larix cajenderi*) er et bartre i lerkeslekta innenfor furufamilien.  En underart, eller muligens selvstendig art, er ***[[Larix olgensis]]***.

Treet blir 10–30 meter, i sjeldne tilfeller drøye 40 meter høyt. Stammen kan bli 1 meter i diameter, og trekronen er bred konisk. Den har to typer skudd, langskudd med spiralstilte nåler, og kortskudd med kransstilte nåler på eldre greiner. Konglene har 15-25 skjell. Nålene er inntil 2,5 cm lange og lysegrønne, men blir gule og felles om høsten.

Arten vokser i Sibir fra Jenisej østover til Kamtsjatka, nordlige Kina, Nord-Korea og Mongolia. Vest for Jenisej overtar sibirlerk (*Larix sibirica*). Mongollerk er blant de få treslagene som er i stand til å tåle det ekstreme klimaet og permafrosten i sentrale og østlige Sibir, og enorme områder er dekket av en åpen taiga bestående av mongollerk. På Tajmyrhalvøya vokser den helt opp til 72° 30' N ved Ary-Mas (102° 27' E), og er således verdens mest nordgående treslag.

Mongollerk er ganske sjeldent plantet i Norge, men finnes i Bjerkreim i Rogaland og i Skaun i Trøndelag.

## Litteratur
* 
* 
* 

## Eksterne lenker
* 

* Bilder (''Larix gmelinii'' var. ''gmelinii'')
Pedro Arispe

**Pedro Arispe** (født 30. september 1900, død 4. mai 1960) var en uruguayansk fotballspiller som deltok i de olympiske leker 1924 i Paris og 1928 i Amsterdam.

Arispe ble olympisk mester i fotball to ganger, under OL 1924 i Paris og i 1928 i Antwerpen. Han har også vunnet Copa América en gang, 1924. Arispe spilte 19 kamper for Uruguays landslag i perioden 1924 til 1929. Han var assisterende trener for landslaget under VM 1930 i Montevideo.

## OL-medaljer
* 1924  Paris -  **Gull** i fotball  Uruguay  
* 1928  Amsterdam -  **Gull** i fotball  Uruguay

## Referanser


## Eksterne lenker
*
Spesielt viktig verneområde

**Spesielt viktig verneområde** (engelsk: **Special Area of Conservation**) er en status for verneområder definert av Europakommisjonen. De er definert i  kommisonens «habitatsdirektiv» (Habitats Directive (92/43/EEC)), og også kjent som *Direktivet om bevaringen av naturlige habitater og av vill fauna og flora* (Directive on the Conservation of Natural Habitats and of Wild Fauna and Flora). Verneområdene skal beskytte de 220 habitatene og rundt 1000 artene som er oppført i direktivets tillegg I og II som å være i «Europeisk interesse» ifølge direktivets kriterier. 

## Eksterne lenker
* Direktiv 92/43/EEC, engelsk (HTML)
* Direktiv 92/43/EEC, engelsk (PDF)
* Definisjon og offisielle oversettelser av navn
Emicho av Leiningen

**Emicho av Leiningen** (må ikke forveksles med biskop Emicho av Leiningen) var greve i Rhinland sent i det 1000-tallet og leder for det «tyske korstog» i 1096. 

Den opprinnelige tanken med det første korstog som ble forkynt av pave Urban II ved konsilet i Clermont i november 1095, hadde allerede vendt seg til en mye annerledes folkebevegelse ledet av Peter Eremitten. Peters forkynnelse av korstoget spredte seg mye raskere enn den offisielle versjonen i Urbans kall. Peters versjon som antagelig involverte Jesu hjemkomst, hadde innflytelse på Emicho som spredte sin egen fortelling om at Kristus hadde vist seg for ham. Kristus hadde angivelig lovet å krone ham til keiser, og ville hjelpe ham med å omvende jødene i Europa, dersom Emicho ville slutte seg til korstoget.

Dette gjorde han, og i første halvdel av 1096 samlet han en hær som ankom Speyer i mai. Emicho, eller hans tilhengere i separate grupper, dro også til Worms, Mainz, Köln, Trier og Metz hvor de med tvang konverterte de jødiske samfunnene og massakrerte de som nektet. 800 jøder ble drept bare i Worms. 

Emicho var tydeligvis motivert av grådighet, siden han trengte penger til å finansiere hæren sin, og de jødiske samfunnene var kjent for å være rike. Det ser også ut til at han følte at jødene var like store fiender av Kristus som muslimer i Syria, men jødene var mer kjent for ham og nærmere hjemmet. Jødene i byene langs Rhinen forsøkte først å betale Emicho for å få ham til å dra bort, men selv om han tok imot pengene deres, tvangsdøpte eller drepte han dem. Som en av korsfarerne forklarte en jødisk rabbi: «Dere er barna av de som drepte gjenstanden for vår frelse og hengte ham på et tre; og han selv har sagt: *Det vil komme en dag da mine barn vil komme og hevne mitt [[blod]]*.»  Det ble sagt at i noen samfunn skal mødre ha drept sine egne barn for å unngå den uunngåelige slakten. Biskopene i byene forsøkte ofte å beskytte sine jødiske undersåtter, men lyktes ikke alltid.

Emichos hær trakk til seg mange merkelige tilhengere, inkludert en gruppe som tilbad en and de trodde var fylt av den hellige ånd. Hæren fortsatte ned langs Rhinen til de nådde Donau som de fulgte til Ungarn. Her gikk de tom for penger og mat og begynte å plyndre de ungarske landområdene. Store deler av hæren ble drept av ungarerne. Resten delte seg opp for å slutte seg til andre korsfarerhærer, og Emicho dro tilbake til sin familie, hvor han ble refset for ikke å ha fullført sitt løfte om å erobre Jerusalem.

## Referanser


## Litteratur
* Ingo Toussaint, *Die Grafen von Leiningen*, Jan Thorbecke Verlag, Sigmaringen 1982. ISBN 3-7995-7017-9
Kjærlighet uten strømper

***Kjærlighet uten strømper*** (opprinnelig *Kierlighed uden Strømper*) er en komedie av den norske forfatteren Johan Herman Wessel, utgitt i 1772.

Stykket er en parodi på den klassisistiske dramatikkens regler for tragediens form og innhold. Handlingen foregår i løpet av ett døgn, og hovedpersonene er alle enkle håndverkere. Heltinnen, Grete, får et varsel om at hun må gifte seg i løpet av dagen. Ettersom hennes elskede Johan von Ehrenpreis er bortreist (han er skredder, og er reist for å bøte en majors bukser), vender hun seg til den tidligere kjæresten, Mads. Johan vender tilbake, men mangler strømper, og kan derfor ikke gifte seg. Johan stjeler Mads' strømper, og blir utskjelt av Mads – hvoretter Johan tar sitt eget liv. Deretter tar alle livet av seg. I stykkets epilog trer Merkur ned fra gudeverden, og gjør karakterene levende igjen, hvorpå de synger og danser.

Den komiske effekten kommer særlig til uttrykk i misforholdet mellom replikkenes og formens høystil, og det trivielle innholdet. Også den overdådige musikken i stykket, skrevet i arier av italieneren Scalabrini, bidrar til å skape en komisk effekt når den sammenstilles med den absurde og trivielle handlingen. Scalibrini selv var uvitende om stykkets innhold. Teksten er i aleksandrinske rim.

Stykket ble utgitt i september 1772, ble oppført på en amatørscene i desember samme år, og hadde premiere på Det Kongelige Theater i mars 1773. Parodien på samtidens konvensjonelle tragedie, som blant annet krevet enhet i sted og tid, er synlig i stykkets åpningsreplikk

 
Det ble vanskelig for Det Kongelige Theater å oppføre franske tragedier i kjølvannet av *Kierlighed uden Strømper*, for eksempel våget teateret ikke å oppføre Corneilles *Le Cid*.

Navnet på karakteren *Johan von Ehrenpreis* kan ses som et stikk mot Johan Nordahl Brun, som med sitt skuespill, *Zarine* (1772), vant en tragediekonkurranse, hva Wessel antakeligvis syntes var ganske absurd.
Alfredo Ghierra

**Alfredo Ghierra** (født 31. august 1891, død 16. november 1973) var en uruguayansk fotballspiller som deltok i de olympiske leker 1924 i Paris.

Ghierra ble olympisk mester i fotball under OL 1924 i Paris. Han var med på Uruguays landslag som vant fotballturneringen. De beseiret Nederland med 2-1 i semifinalen og i finlen som ble spilt 9. juni 1924, vant de over Sveits med 3-0.

## OL-medaljer
* 1924  Paris -  **Gull** i fotball  Uruguay

## Eksterne lenker
*
Tuja

**Tuja** (*Thuja occidentalis*) er en av to arter av tujaslekten som vokser i Nord-Amerika, og den er også forvillet i Norge. Arten er svært **giftig**.

Denne eviggrønne arten blir 5–20 meter høy, og er tett greinet med tett dekkende bladverk, grenene peker oppover. Kronen er smalt kjegleformet. Tujabladene er eviggrønne og skjellaktige, og skjellbladene er lagt i fire rader langsetter kvistene. Toppskuddet er opprett, og dette skiller den fra lawsonsypress.

Ovenfra ser skuddene mørkt grønne ut, men nedenfra lysegrønne. Bladene har en sterkt aromatisk lukt. Bladene er rik på vitamin C, og ble brukt av indianere og tidlige europeiske pionerer som kur for skjørbuk. Indianerne brukte tuja som medisin mot en rekke plager, og den er mye brukt i homøopatien. Bladene er føde for flere forskjellige dyr, som larver og forskjellige sorter sommerfugler.

Hannkonglene er små og lite iøynefallende og sitter på tuppene av kvistene. Hunnkonglene er i begynnelsen lite iøynefallende, men vokser til omtrent 1–1,2 cm med 6–12 overlappende, tynne, læraktige skjell. Hannblomstene er gulbrune og kuleformete, hunnblomstene er nesten usynlige. 

Arten er naturlig utbredt i østlige Canada og tilstøtende deler av USA. Nordgrensen for utbredelsen strekker seg fra Anticosti i St. Lawrence-bukta til den sørlige delen av Jamesbukta, gjennom sentrale Ontario til sørøstlige Manitoba. Vestgrensen går sørover gjennom sentrale Minnesota og Wisconsin til en smal stripe ved sørenden av Michigansjøen. Sørgrensen for den sammenhengende utbredelsen går gjennom sørlige Michigan, sørlige New York, sentrale Vermont, New Hampshire og Maine.

Spredte bestander finnes i nordvestlige Ontario, vest i sentrale Manitoba, sørøstlige Minnesota, sørlige Wisconsin, nord i sentrale Illinois, Ohio, sørlige New England og i Appalachene fra vestlige Pennsylvania sørover til vestlige Nord-Carolina og østlige Tennessee.

På våte steder vokser østamerikansk tuja sammen med balsamedelgran, svartgran, kvitgran, rødgran, amerikalerk, svartask og rødlønn. På tørrere steder er gulbjørk, papirbjørk, amerikaosp, *[[Populus grandidentata]]*, balsampoppel, kanadahemlokk og weymouthfuru vanlige. I undervegetasjonen finnes busker som gråor (subsp. *rugosa*), topplønn, alaskakornell, *[[Lonicera canadensis]]*, grønlandspors, bærlyng, *[[Gaultheria hispidula]]* og krypberglyng.

Østamerikansk tuja er en svært vanlig hageplante. Det finnes mange kultivarer med varierende vekstform og farge på baret. I Norge kan arten dyrkes til herdighetssone 4 eller 5 avhengig av kultivar.

Østamerikansk tuja sprer seg med vindspredte frø og er funnet forvillet flere steder i Norge, spesielt i Østfold, ved Moss, Halden, og i Oslo, Ringsaker, Bergen (Hordaland), Balestrand (Sogn og Fjordane), og Snåsa (Nord-Trøndelag). I Fremmedartslista er tuja vurdert til *høy risiko* på grunn av stort invasjonspotensial og liten økologisk effekt.

## Referanser




## Eksterne lenker
* 
* Hus, hjem & hage – Tuja
Wollert Hvide

**Wollert August Hvide** (født 7. mai 1930 på Minde i Bergen, død 1. november 2005) var en norsk skipsreder.

Han vokste opp på Onarheim, Tysnes, under den andre verdenskrig. Etter handelsgymnasium i Bergen utdannet han seg til dispasjør og tok cand.disp. i 1953. Han arbeidet flere år i rederier og meglerkontorer i Norge, London og USA, og i 1960 opprettet han sitt eget firma, Hvide & Schøtt. I 1970 startet han Seatrans sammen med Bjarne Kyrkjebø og ble daglig leder for rederiet som ble bygget opp til å omfatte 27 skip med virksomhet innen transport av kjemikalier og papir så vel som linjefart i Nordsjøen og en stab på knapt 500 seilende og 75 i administrasjonen på land.

Han var gift med Kerstin Margrethe Hvide (født Kerstin M. Magnus den 24. september 1931) og hadde fem sønner og en datter.

Hvide hadde en rekke styreverv i næringslivet, blant annet i Det Bergenske Dampskibsselskab, Mjellem & Karlsen Verft og andre. Han var president i Norges Rederiforbund 1984-1985, formann i Bergens Rederiforening i 1982-83, styremedlem i Skipsfartens Arbeidsgiverforening og medlem av hovedstyret og sentralstyret i Norges Rederiforbund. I 1989 ble han ridder 1. klasse av St. Olavs Orden for fortjeneste av norsk skipsfart.

## Referanser


## Kilder
* Hvem Hva Hvor 1990 ISBN 82-516-1267-5
Santos Urdinarán

**Santos «Vasquito» Urdinarán** (1900–1979) var en uruguayansk fotballspiller som deltok i de olympiske leker 1924 i Paris og 1928 i Amsterdam.

Urdinarán ble olympisk mester i fotball to ganger, under OL 1924 i Paris og i 1928 i Antwerpen. Han vant også VM-gull i 1930 for Uruguay, på hjemmebane, men han spilte ikke i VM-finalen. Han har også vunnet Copa América tre ganger, 1923, 1924 og 1926. Urdinarán spilte 20 kamper for Uruguays landslag og scoret 2 mål.

## OL-medaljer
* 1924  Paris -  **Gull** i fotball  Uruguay  
* 1928  Amsterdam -  **Gull** i fotball  Uruguay 
## VM-medaljer
* 1930  Montevideo -  **Gull** i fotball   
## Eksterne lenker
*
Commodore Cochran

**Commodore Shelton Cochran** (født 20. januar 1902 i Mississippi, død 3. januar 1969 i San Francisco, California) var en amerikansk friidrettsutøver som deltok i de olympiske leker 1924 i Paris.

Cochran ble olympisk mester under OL 1924 i Paris. Han var med på det amerikanske stafettlaget som vant 4 x 400 meter med tiden 3.16,0, ny verdensrekord og ett sekund raskere enn Sveriges lag som kom på andreplass. De andre løperne på laget var Alan Helffrich, Oliver MacDonald og William Stevenson.

## OL-medaljer
* 1924  Paris -  **Gull** i friidrett, 4 x 400 meter  USA

## Eksterne lenker
*
Mazda RX-7

**Mazda RX-7** er en japansk sportsbil som ble produsert fra 1978 til 2002. I Mazda RX-7 sitter det Wankelmotor.

Utviklingen av bilmodellen medførte endringer som gjør at det er vanlig å dele inn de ulike versjonene i tre generasjoner:

* Første generasjon (FB)
* Andre generasjon (FC)
* Tredje generasjon (FD)

Modellene FC og FD er mye brukt i drifting, spesielt i Japan.
CBBC

**CBBC** (**Children's BBC**) er en britisk TV-kanal, eid av BBC. Den drives av BBC Children's and Education, sammen med CBeebies. Den retter seg mot barn mellom seks og tolv år.

## Referanser


## Eksterne lenker
*
Amyloidose

**Amyloidose** eller **amyloidosis** er en sykdom der en spesiell type proteiner samler seg opp i organene i kroppen. De skadelige stoffene som fører til at proteinene samler seg opp blir kalt for amyloid.

De vanligste årsakene til amyloidosis er revmatiske sykdommer som leddgikt, i tillegg kan enkelte kreft-sykdommer gi amyloidosis. 

Symptomene er ofte svært forskjellige fra den ene pasienten til den andre, og kan forårsake skader både i nyrer, lever, milt, hjerte og i huden.

Pasienter som ikke blir behandlet risikerer å dø innen ett til to år. Men med intens behandling kan det økes til opptil 5 år. De finnes mennesker som er blitt kurert av amyloidosis, men de fleste risikerer å dø av den.

## Referanser


## Eksterne lenker
*
Sierravrifuru

**Sierravrifuru** (latin: *Pinus contorta* ssp. *murrayana*) er en underart av kystvrifuru i furuslekten og furufamilien. Sierravrifurua vokser vilt i vestre deler av Nord-Amerika, langs fjellkjedene Kaskadefjellene og Sierra Nevada fra Washington i nord til California og nordvestligste Mexico i sør.

Treet blir opp til 50 m høyt, og har lang og smal trekrone som har svak kjegleform. Nålene er inntil 5–10&nbsp;cm lange og greinene sitter lengre nedover stammen enn på vanlig furu. Konglene er litt skjeve og 3–7&nbsp;cm lange. Som en art innenfor vrifuru har den glattere og mer grå bark enn furu, som løsner i små flak.

Underarten finnes neppe i Norge.

## Art og underarter
De ulike underartene av vrifuru som sierravrifurua tilhører, er:

* Kystvrifuru (*Pinus contorta* ssp. *contorta*) – vestlige USA og Canada, Colorado
** Kystvrifuru (*Pinus contorta* ssp. *contorta* var. *contorta*) – Alaska til California
** Mendocinokystvrifuru (*Pinus contorta* ssp. *contorta* var. *bolanderi*) – California, truet
* Sierravrifuru (*Pinus contorta* ssp. *murrayana*)- Washington til California, Sierra Nevada
* Vrifuru (*Pinus contorta* ssp. *latifolia*) – vestlige USA og Canada, Rocky Mountains, Yukon

## Litteratur
* 
* 
* 

## Eksterne lenker
*
Bente Rathe

**Bente Rathe** (født 26. desember 1954) er en norsk siviløkonom og selvstendig næringsdrivende. Hun var nummer 93 på tidsskriftet *Kapitals* oversikt over Norges hundre mektigste kvinner i 2008.

Rathe er styreleder i Midtnorsk Topplederforum og kraftselskapet Ecohz (tidligere Enviro Energi) og styremedlem i Nedre Romerike Vannverk, Norsk Hydro (siden 2007), Kongsberg Automotive Holding, IT-bedriften Powel og Svenska Handelsbanken (siden 2004).

Rathe er utdannet siviløkonom og har en MBA fra University of Denver. Hun har tidligere vært økonomidirektør i E.A.Smith, medlem av konsernledelsen i Forenede Forsikring (Gjensidige Nor). Hun har også vært styreleder i det statlige oljeselskapet Petoro (2002–2007) og styremedlem i Statoil (1999–2001).

Bente Rathe er bosatt i Trondheim.

## Referanser
Taepodong-1

**Taepodong-1** er et nordkoreansk tretrinns ballistisk missil og forgjengeren til missilet Taepodong-2. 

Taepodong-serien er basert på det internasjonalt kjente Scud-missilet som blant annet ble benyttet av Irak under Gulfkrigen og har plass til en nyttelast på mellom 700-1000 kg.

Taepodong-1 kan både benyttes til våpenlast, samt for å sende satellitter ut i jordbane.

31. august 1998 offentliggjorde Nord-Korea at en hadde sendt opp satellitten Kwangmyŏngsŏng ved hjelp av en Taepodong-1, fra rakettoppskytningsbasen Musudan-ri i Kilchu på østkysten. Vestlige kilder fortalte aldri at satellitten var sendt til jordbane, trolig fordi tredje trinn ikke fungerte og satellitten falt i sjøen. Andre kilder mener oppskytningen var en suksess, deriblant nordkoreanske.

## Referanser


## Eksterne lenker
*  Encyclopedia Astronautica
*  Federation of American Scientists
Taepodong-2

**Taepodong-2 (TD-2)** er et nordkoreansk tretrinns ballistisk missil og etterfølger til missilet Taepodong-1. 

Missilets egenskaper er lite kjent utenfor Nord-Korea, men en antar at at missilet har en rekkevidde på 4&nbsp;500 km. Taepodong-serien er basert på det internasjonalt kjente Scud-missilet, som blant annet ble benyttet av Irak under Gulfkrigen, og kan bære en nyttelast på mellom 700-1000 kg. Dette gjør at missilet kan bevæpnes med kjerne-, biologiske eller kjemiske våpen, foruten vanlige konvensjonelle våpen. Taepodong-2 kan også benyttes for å sende opp satellitter.

Det ble prøveskutt med Taepodong-2 5. juli 2006 fra rakettoppskytningsbasen Musudan-ri i Kilchu på østkysten, men det havarerte etter 35-40 sekunder og styrtet i havet. Prøveskytningen skape en internasjonal krise, fordi både USA og Japan tidligere hadde varslet sanksjoner mot Nord-Korea dersom landets rakettvåpenprogoam ikke ble lagt på is.

FNs sikkerhetsråd vedtok en resolusjon 15. juli 2006 som krever at Nord-Korea stanser utviklingen av sitt rakettprogram og Taepodong-2.

## Eksterne lenker
*  Nuclear Threat Initiative
*  GlobalSecurity.org
*  Nord-Koreas militære rakettprogram (Blogg)
Dunkleosteus terrelli

**Dunkleosteus terrelli** er en forhistorisk fiskeart som levde for 377 millioner år siden (i perioden Devon. Den kunne bli opp til 11 meter lang, og veide cirka 1 tonn.

De fleste arkeologiske funn har bestått av hoder med lite indikasjoner på hvordan bakkroppen har sett ut. Man har derfor sluttet at bakkroppen har vært vesentlig bløtere med hensyn til skjelett, skjell eller panser. Funnene er stort sett gjort rundt de områder som utgjorde kysten av Nord-atlanteren på den tid.

Den hadde, ifølge dataanimerte rekonstruksjoner, et sterkere bitt enn noen annen fisk som noensinne har levd, og kunne bite en hai i to med ett enkelt bitt. Dunkleosteus terrelli kunne bite fra seg fire ganger kraftigere enn Tyrannosaurus rex og åpne og lukke kjeven på brøkdeler av et sekund. Dunkleosteus hadde ikke tenner, men sakseformede kjever som var en del av skallet den hadde på hodet. Dette førte til at den kunne bite alt den jagde på i to.
Tyrkisk furu

**Tyrkisk furu** (*Pinus brutia*) er en art i furuslekten innenfor furufamilien. Den tilhører underseksjonen *Pinaster* som hovedsakelig er utbredt i middelhavslandene.

Arten blir 20–35 meter høy, med en stammediameter inntil 1–2 meter. Nålene kan bli 15–16&nbsp;cm lange og sitter to sammen. Konglene er harde og inntil 11&nbsp;cm lange. Den er svært lik aleppofuru (*Pinus halepensis*) og blir ofte regnet som en underart eller varietet av den. De to artene kan skilles på at tyrkisk furu har rødgule eller grønnlige kvister og lengre nåler. Pollen fra aleppofuru kan befrukte tyrkisk furu, men ikke omvendt. Naturlige hybrider forekommer der begge arter vokser sammen.

Tyrkisk furu erstatter stort sett aleppofuru i det nordøstlige middelhavsområdet. Den kan vokse på mange typer jord i de termo- og mesomediterrane klimasonene. Den krever mer nedbør enn aleppofuru og tåler kaldere vintre. I Taurusfjellene finnes den opp til 1650&nbsp;moh. Den vokser som regel i rene bestander. Disse skogene er ganske åpne, og ekte sypress og gresk einer kan også forekomme her. Tyrkisk furu kan også vokse sammen med kermeseik og mastikstre.

Arten ble beskrevet fra en naturalisert bestand i Calabria i sørlige Italia. Tyrkisk furu vokser naturlig i nordøstlige Hellas, Kreta og de østlige øyene i Egeerhavet, Tyrkia, Kypros, Syria, Libanon og Irak. Beslektete former, som regnes til samme art, vokser på Krim og i Kaukasia og Iran. 

Dette treslaget har stor økonomisk betydning, spesielt i Tyrkia. Virket brukes til mange formål, som bygningstømmer, ved og til papirmasse. Pinjeprosesjonsspinner (*Thaumatopoea pityocampa*) angriper ofte tyrkisk furu.

## Underarter og varieteter
* *Pinus brutia* subsp. *brutia* var. *brutia* (det østlige middelhavsområdet) 
* *Pinus brutia* subsp. *brutia* var. *pityusa* (Georgia, Russlands svartehavskyst) 
* *Pinus brutia* subsp. *brutia* var. *stankewiczii* (Krimhalvøya) 
* *Pinus brutia* subsp. *brutia* var. *pendulifolia* (sørlige Tyrkia, nåler 20–29&nbsp;cm, hengende) 
* *Pinus brutia* subsp. *eldarica* (Aserbajdsjan, Georgia, Iran, Irak, Tyrkia, nåler 8–14&nbsp;cm, kongler 5–9&nbsp;cm, av enkelte ansett som egen art)

## Litteratur
* 
* 
* 
* 
* 

## Eksterne lenker

*
CBeebies

**CBeebies** er en britisk TV-kanal, som blir drevet av BBC. Den retter seg mot barn under fire år og sender fra klokken 06:00 til 19:00. Kanalen deler sendeplass med BBC Four, som sender om kvelden og deler av natta. Kanalen ble startet 11. februar 2002 og sender i dag et tre-timers radioprogram (*CBeebies Radio*) på radiokanalen BBC 7 i tillegg til sendetiden på TV-kanalen.

## Eksterne lenker
*
Klisjé

**Klisjé** (fra fransk: *cliché*, fra middelalderfransk: *«clicher»* eller *«éclisser»*) er i opprinnelig og egentlig betydning et begrep som stammer fra trykkerikunsten der en klisjé er en trykkplate som brukes for å gjenskape eller mangfoldiggjøre bilder. Slike trykkplater kunne være kostbare å framstille, så eldre klisjeer ble gjerne brukt igjen i billigere bøker og trykkplatene kunne bli ganske slitte. I dagligtalen har utrykket gått over til å å være et ord for et fast (og forslitt) uttrykk.

## De opprinnelige klisjeer

Ved etsning eller utvasking dannes det forhøyninger som speilvendt tilsvarer motivet som ønskes gjenskapt. I blytypenes dager ble støpeformene (klisjeene) for landsomfattende annonser sendt fra klisjéanstalt til avisenes typografavdeling for støping før de ble plassert på trykkpressen.

Originalen kunne også overføres fotografisk til trykkplaten som har et lysømfintlig belegg.

*[[Etymologi]]:* Mange autoriteter mener at det franske *cliché* er lydhermende, ved at det etterligner lyden av smeltet stereotypemetall som tømmes inn i trykkplatematriksen, og at det dermed skulle være av lignende opphav som *cliquer*, «klikke»,. Kanskje er dette influert av middelhøytyskens *klitsch*. Men andre språkforskere stiller seg tvilende til dette.

## Nyere dagligtale

I dagligtale brukes for øvrig klisjé også om andre konkrete og abstrakte forhold for å angi at det ikke er tale om originaliteter, typisk; «Filmen var full av klisjeer». Som klisjeer kan forøvrig regnes alle former for standardformularer, inklusive ferdigtekstede hilsnings- og gratulasjonskort.

En *klisjé* er oftest, og i overført betydning, en forslitt og mye brukt uttrykksmåte.  At noe betegnes som en klisjé kan tidvis være ment nedsettende, men er i utgangspunktet kun beskrivende.

## Referanser


## Litteratur
* Gero von Wilpert: *Sachwörterbuch der Literatur.* 8. Auflage. Alfred Kröner Verlag, Stuttgart 2001, ISBN 3-520-23108-5. 
* Harald Burger, Annelies Buhofer, Ambros Sialm: *Handbuch der Phraseologie.*  de Gruyter, Berlin/New York 1982, ISBN 3-11-008002-8.

## Se også
*Stereotyp
11. serierunde i Premier League 2008/09

**11. serierunde i Premier League 2008/09** begynte 1. november med Everton – Fulham 13:45. Det bel spilt seks kamper klokka 16:00. og Tottenham – Liverpool avslutta dagen 18:30.
2. november 17:00 ble spilt Bolton mot Manchester City. Runden ble avslutta 3. november 21.00 med Newcastle – Aston Villa.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Silkefuru

**Silkefuru** er en art i furuslekten innenfor furufamilien. Den vokser i fjellene på Balkan i Nord-Makedonia, Montenegro, Serbia, Bulgaria, Kosovo, Albania, og på et lite område i det nordligste Hellas.

Arten blir 30&ndash;40 meter høy, med en diameter inntil 1,5 meter. Nålene kan bli 11&nbsp;cm lange, sitter i klaser på fem, og er grønne. Konglene er harde og inntil 16&ndash;20&nbsp;cm lange. De har frø med tynne vinger, og spres enten med vinden eller med nøttekråke. Barken er furete med små skjold av barkskjell, brungrå eller mattgrå i fargen.

Arten vokser i høyereliggende strøk og tåler temperaturer ned til −45&nbsp;°C. Den er en populær hage- og parkart.

I Fremmedartslista er den vurdert til *lav risiko* på grunn av begrenset invasjonspotensial og ingen kjent økologisk effekt.

## Referanser




## Litteratur
* 
* 
* 

## Eksterne lenker

*
Ormehamfuru

**Ormehamfuru** (vitenskapelig navn *Pinus heldreichii* eller *Pinus leucodermis*) er en furuart. Den tilhører underseksjonen *Pinaster* som hovedsakelig er utbredt i middelhavslandene. Denne balkanske furua vokser vilt i Bosnia, Montenegro, Serbia, Bulgaria, Makedonia, Albania, Hellas og på et lite område i det sørlige Italia.

Arten blir 20–35 meter høy, med en diameter inntil to meter. Nålene kan bli 10&nbsp;cm lange, sitter i par og er grønne. Konglene er harde og inntil 9&nbsp;cm lange. De har tynne skjell, og før modningen er de blå-purpur-fargede. Barken er furete med små skjold av barkskjell, brungrå eller mattgrå i fargen.

Arten kan trolig bli  år gammel. Den vokser på 900– moh. Trærne tåler temperaturer ned til −45&nbsp;°C og er populære hage- og parktrær.

## Litteratur
* 
* 
* 
* 

## Eksterne lenker

*